จงสรุปเรื่อง การตรวจอัลตราซาวด์ทารกในครรภ์ ให้ทีค่ะ
การตรวจอัลตราซาวด์ ทารกในครรภ์

การตรวจอัลตราซาวด์ 4 มิติ

คุณพ่อ คุณแม่หลาย ๆ ท่านคงจะตื่นเต้นกับทุกช่วงพัฒนาการเติบโตของทารกน้อยในครรภ์ เช่น ลูกของเราเป็นเพศไหน หน้าตาเป็นอย่างไร อวัยวะครบถ้วนสมบูรณ์ดีหรือไม่ เป็นต้น ซึ่งสิ่งที่จะสามารถคลายทุกข้อสงสัยได้ดีที่สุด คือ การอัลตราซาวด์ทารกในครรภ์

ปัจจุบันมีการทำอัลตราซาวด์หลายแบบ ไม่ว่าจะเป็นแบบ
 อัลตราซาวด์ 2 มิติ
 อัลตราซาวด์ 3 มิติ
 อัลตราซาวด์ 4 มิติ

 อัลตราซาวด์ 2 มิติ เป็นภาพตัดขวางทีละภาพ ตามแนวของคลื่นเสียงความถี่สูงที่ส่งออกไปในแนวระนาบ ได้แก่ มิติที่ 1 คือความกว้าง มิติที่ 2 คือความยาว โดยภาพที่ได้จะเป็นภาพเงาขาว - ดำ โดยจุดประสงค์หลักของอัลตราซาวด์ชนิดนี้ ใช้เพื่อตรวจคัดกรองโครงสร้างหลัก หาความพิการทางโครงสร้าง ตรวจติดตามน้ำหนักการเจริญเติบโตของทารกในครรภ์

  อัลตราซาวด์ 3 มิติ จะมีความซับซ้อนเพิ่มขึ้นจาก 2 มิติ คือ จะแสดงความกว้าง ความสูง และความลึก โดยที่หัวตรวจจะส่งคลื่นเสียงความคลื่นถี่สูงที่ส่งผ่านมาในมุมที่แตกต่างกัน  แล้วรับสัญญาณคลื่นเสียงสะท้อนกลับออกมา ทำการประมวลวิเคราะห์ด้วยโปรแกรมคอมพิวเตอร์สร้างภาพเป็นลักษณะภาพแบบมวลเกิดขึ้น โดยเป็นภาพพื้นผิวของทารก หรือเป็นภาพอวัยวะภายในทารก ภาพจากอัลตราซาวด์ 3มิติจะเป็นภาพนิ่ง

 อัลตราซาวด์ 4 มิติ จะคล้ายคลึงกับอัลตราซาวด์ 3 มิติ แต่มีการประมวลผลที่ซับซ้อน และมีการเพิ่มมิติที่ 4 ขึ้นมา ได้แก่ “เวลา” อัลตราซาวด์ 4 มิติ จะนำภาพ 3 มิติมาแสดงผลเรียงต่อกันกลายเป็นภาพเคลื่อนไหวที่เกิดขึ้นในขณะนั้นโดยใช้คลื่นเสียง เหมือนกับเราได้เห็นทารกในครรภ์แบบ Real Time ซึ่งการอัลตราซาวด์แบบนี้จะช่วยให้เราสามารถศึกษาพฤติกรรมต่าง ๆ ของทารกในครรภ์ได้ ไม่ว่าจะเป็นการหาว อ้าปาก ดูดนิ้ว ขยับนิ้ว หรือการยิ้ม ได้อย่างชัดเจน และคุณพ่อคุณแม่ก็จะได้เห็นทารกแทบจะเสมือนจริงเลย นอกจากนี้ยังทำให้ได้ข้อมูลและรายละเอียดที่มากขึ้น โดยเฉพาะเรื่องของความผิดปกติที่พื้นผิว เช่น ปากแหว่ง หรือเนื้องอกที่ผิวบางชนิด ซึ่งเป็นประโยชน์ในการวินิจฉัยความผิดปกติบางอย่างได้

ตรวจอัลตราซาวด์ 4มิติได้เมื่อไหร่
อายุครรภ์ที่เหมาะสม สำหรับการตรวจอัลตราซาวด์ 4 มิติ คือตั้งแต่ 24 – 32 สัปดาห์ แต่ช่วงที่เห็นใบหน้าชัดเจนที่สุด ใบหน้ามีความน่ารักเห็นรายละเอียดชัด คือ ช่วง 28 -32 สัปดาห์  
 ระยะเวลาในการตรวจประมาณ 15-30 นาที

บทความสุขภาพ
 ตรวจคัดกรองโครโมโซม ทารกในครรภ์
 ภาวะครรภ์เสี่ยงสูง
 9 เดือน กับพัฒนาการของทารกในครรภ์
 คัดกรองความเสี่ยง ที่อาจเกิดขึ้นขณะตั้งครรภ์ 

สอบถามรายละเอียดข้อมูลเพิ่มเติม
แผนกสูตินรีเวช 
โทร. 02 1500 900 ต่อ 5420 

tags
อัลตราซาวด์
อัลตราซาวด์ 4 มิติ
ตรวจอายุครรภ์
Ultrasound
อัลตราซาวด์ 2 มิติ
อัลตราซาวด์ 3 มิติ
หลายๆคนที่กำลังมีลูก คงอยากรู้เรื่อง ลูกของเราเป็นเพศไหน หน้าตาเป็นอย่างไร อวัยวะครบถ้วนสมบูรณ์ดีหรือไม่ สิ่งที่จะสามารถคลายทุกข้อสงสัยได้ดีที่สุด คือ การอัลตราซาวด์ ปัจจุบันมีการทำอัลตราซาวด์หลายแบบ ดังนี้
1.อัลตราซาวด์ 2 มิติ เป็นภาพตัดขวางทีละภาพ มิติที่ 1 คือความกว้าง มิติที่ 2 คือความยาว โดยภาพที่ได้จะเป็นภาพเงาขาว-ดำ ใช้เพื่อตรวจคัดกรองโครงสร้างหลัก หาความพิการทางโครงสร้าง ตรวจติดตามน้ำหนักการเจริญเติบโตของทารกในครรภ์
2.อัลตราซาวด์ 3 มิติ จะแสดงความกว้าง ความสูง และความลึก โดยที่หัวตรวจจะส่งคลื่นเสียงความคลื่นถี่สูงที่ส่งผ่านมาในมุมที่แตกต่างกัน โดยเป็นภาพพื้นผิวของทารก หรือเป็นภาพอวัยวะภายในทารก
3.อัลตราซาวด์ 4 มิติ จะคล้ายคลึงกับอัลตราซาวด์ 3 มิติ แต่มีการประมวลผลที่ซับซ้อน อัลตราซาวด์ 4 มิติ จะนำภาพ 3 มิติมาแสดงผลเรียงต่อกันกลายเป็นภาพเคลื่อนไหวที่เกิดขึ้นในขณะนั้นโดยใช้คลื่นเสียง เหมือนกับเราได้เห็นทารกในครรภ์แบบ Real Time นอกจากนี้ยังทำให้ได้ข้อมูลและรายละเอียดที่มากขึ้น โดยเฉพาะเรื่องของความผิดปกติที่พื้นผิว เช่น ปากแหว่ง หรือเนื้องอกที่ผิวบางชนิด ซึ่งเป็นประโยชน์ในการวินิจฉัยความผิดปกติบางอย่างได้
 อายุครรภ์ที่เหมาะสม สำหรับการตรวจอัลตราซาวด์ 4 มิติ คือตั้งแต่ 24 – 32 สัปดาห์ แต่ช่วงที่เห็นใบหน้าชัดเจนที่สุด ใบหน้ามีความน่ารักเห็นรายละเอียดชัด คือ ช่วง 28 -32 สัปดาห์  โดยมีระยะเวลาการตรวจที่ 15-30 นาที โดยแพทย์ผู้เชี่ยวชาญ
รังสีวิทยา (รังสีวิทยา) - Radiology,สูติศาสตร์ (สูติศาสตร์) - Obstetrics